**E L ŐT E R J E S Z T É S**

**Szombathely Megyei Jogú Város Közgyűlése Szociális és Lakás Bizottságának**

**2025. június 18-i ülésére**

**Javaslat a Szalézi Rendház Szombathely egyedi kérelmének támogatására**

A Szalézi Rendház Szombathely (a továbbiakban: Rendház) 2025. május 26. napján egyedi kérelmet nyújtott be a hagyományosan megrendezésre kerülő ifjúsági nyári tábor költségeinek támogatása céljából. A Rendház gyermekek és fiatalok számára 3 hét időtartamban nyári tábort szervez, amely segíti a résztvevők testi-lelki egészséges fejlődését és élménydús, biztonságos kikapcsolódást nyújt számukra. A programokon várhatóan 250 fiatal vesz rész. A nyári tábor legfőbb célja a közösségi értékek erősítése, a játékos tanulás biztosítása, valamint a szociálisan hátrányos helyzetű gyermekek bevonása. A Rendház a programban résztvevők étkeztetési költségeinek fedezetére kéri a támogatást.

Fentiekre tekintettel javaslom a Rendház által szervezett rendezvény étkeztetési költségeinek egyszeri 400.000,- Ft összeggel történő támogatását. A támogatás fedezete Szombathely Megyei Jogú Város Közgyűlésének az önkormányzat 2025. évi költségvetéséről szóló 4/2025. (II. 28.) önkormányzati rendelete 10. mellékletében a Szociális ágazat kiadásai „Segély önkormányzati támogatásból” tételsorán meglévő összeg terhére biztosított.

A Rendház kérelme az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. június „ ”**

**/: Dr. László Győző :/**

**HATÁROZATI JAVASLAT**

**…./2025.(VI.18.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága a „Javaslat a Szalézi Rendház Szombathely egyedi kérelmének támogatására” című előterjesztést megtárgyalta, és az SZMSZ 53.§ 4. pontja alapján javasolja a Polgármesternek, hogy a Rendház részére a nyári ifjúsági tábor étkeztetési költségének támogatása céljából a Szociális ágazat kiadásai „Segély önkormányzati támogatásból” tételsor terhére 400.000,- Ft összegű támogatást biztosítson.

**Felelősök:** Dr. Nemény András polgármester,

Dr. László Győzőalpolgármester,

Dr. Czeglédy Csaba, a Szociális és Lakás Bizottság elnöke,

/A végrehajtás előkészítéséért:

Stéger Gábor, a Közgazdasági és Adó Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal